|  |  |  |  |
| --- | --- | --- | --- |
| ГРБОВИ ЗА МЕМОРАНДУМ | Република Сербия  Автономна покраїна Войводина  **Покраїнски секретарият за образованє, предписаня,**  **управу и национални меншини – национални заєднїци**  Булевар Михайла Пупина 16, 21000 Нови Сад  Тел.: +381 21 487 40-35 ; 487 43-30  [ounz@vojvodinа.gov.rs](mailto:ounz@vojvodinа.gov.rs)   |  |  | | --- | --- | | ЧИСЛО: 000128517 2024 09427 001 001 000 001 | ДАТУМ: 31.1.2024. | |

На основи члена 2. и 5. Покраїнскей скупштинскей одлуки о додзельованю буджетних средствох за финансованє и софинансованє програмних активносцох и проєктох у обласци основного и штреднього образованя и воспитаня и школярского стандарду у Автономней покраїни Войводини («Службени новини АПВ», число 14/15 и 10/17), члена 3. Правилнїка о додзельованю буджетних средствох Покраїнского секретарияту за образованє, предписаня, управу и национални меншини – национални заєднїци за финансованє и софинансованє програмох и проєктох у обласци основного и штреднього образованя и воспитаня у Автономней покраїни Войводини («Службени новини АПВ», число 7/23 и 5/24), а у вязи зоз Покраїнску скупштинску одлуку о буджету Автономней покраїни Войводини за 2024. рок («Службени новини АПВ», число 45/23), Покраїнски секретарият за образованє, предписаня, управу и национални меншини – национални заєднїци, розписує

**КОНКУРС**

**ЗА ФИНАНСОВАНЄ И СОФИНАНСОВАНЄ ПРОЄКТОХ У ОБЛАСЦИ ДЗВИГАНЯ КВАЛИТЕТУ ОБРАЗОВНО-ВОСПИТНОГО ПРОЦЕСУ ШТРЕДНЬОГО ОБРАЗОВАНЯ – ТРОШКИ ОРҐАНИЗОВАНОГО ПРЕВОЖЕНЯ ШКОЛЯРОХ ШТРЕДНЇХ ШКОЛОХ ЗОЗ ШЕДЗИСКОМ У АП ВОЙВОДИНИ НА САЯМ ОБРАЗОВАНЯ У НОВИМ САДЗЕ ЗА 2024. РОК**

Покраїнски секретарият за образованє, предписаня, управу и национални меншини – национални заєднїци, у складзе зоз Финансийним планом и финансийнима можлївосцами у буджетним 2024. року будзе финансовац и софинансовац проєкти у обласци дзвиганя квалитету образовно-воспитного процесу штреднього образованя – трошки орґанизованого превоженя школярох штреднїх школох зоз шедзиском у АПВ на Саям образованя у Новим Садзе, за 2024. рок у суми **2.000.000,00 динари.**

Право участвовац на Конкурсу маю установи штреднього образованя на териториї АП Войводини, чий снователь Република Сербия, автономна покраїна або єдинка локалней самоуправи. Наведзени средства наменєни за дзвиганє квалитету образовно-воспитного процесу штреднього образованя – за трошки орґанизованого превоженя школярох штреднїх школох зоз шедзиском у АПВ на Саям образованя хтори ше отрима од 21. – 23. марца 2024. року у Новим Садзе.

Подношитель прияви, ґу прияви на конкурс, треба же би приложел:

1. фотокопию потвердзеня о порцийним идентификацийним чишлє;
2. нєвязане понукнуце о цени превоженя школярох на Саям образованя у Новим Садзе з назначеним числом учашнїкох хасновательох услуги.

**ОДЛУЧИВАНЄ О ВИМАГАНЬОХ И СПОСОБ АПЛИКОВАНЯ**

О додзельованю средствох хасновательом одлучує покраїнски секретар цо компетентни за роботи образованя на предкладанє Комисиї за запровадзованє конкурса, хтора розпатра прияви цо сцигли.

Критериюми за додзельованє средствох, у складзе зоз членом 11. точка 2. алинея 1, 2. и 5. Правилнїка о додзельованю буджетних средствох Покраїнского секретарияту за образованє, предписаня, управу и национални меншини – национални заєднїци за финансованє и софинансованє програмох и проєктох у обласци основного и штреднього образованя и воспитаня у Автономней покраїни Войводини тоти:

* велькосц цильней ґрупи;
* ступень уключеносци цильней ґрупи хторей проєкт наменєни;
* уключеносц партнерских институцийох до реализациї проєкту.

Секретарият затримує право од подношителя вимаганя, по потреби, питац додатну документацию або информациї.

Кед прияву подписує особа хтора ма овласценє, нєобходне приложиц шорове овласценє за єй подписованє.

Прияви на конкурс (лєм на виполнєним формуларе прияви, хтору мож найсц на сайту Покраїнского секретарияту) ше доручує у паперовей форми у завартей коверти на адресу:

**ПОКРАЇНСКИ СЕКРЕТАРИЯТ ЗА ОБРАЗОВАНЄ, ПРЕДПИСАНЯ, УПРАВУ И НАЦИОНАЛНИ МЕНШИНИ – НАЦИОНАЛНИ ЗАЄДНЇЦИ, БУЛЕВАР МИХАЙЛА ПУПИНА 16, 21000 НОВИ САД**, з назначеньом назви конкурсу/програми и проєкту, по пошти або особнє з придаваньом на писарнїцу покраїнских орґанох управи (на наведзену адресу) у чаше од 9.00 до 14.00 годзин. Прияви хтори доручени особнє або по пошти ше обовязно доручує и у електронскей форми у скенираним – ПДФ формату, прейґ апликациї Секретарияту http://185.166.125.155/konkursi/, зоз вибераньом одвитуюцого явного конкурсу на хтори ше одноши приява.

**Єдна правна особа може поднєсц єдну прияву.**

Резултати Конкурсу ше обявює на интернет-боку Секретарияту.

**Термин за подношенє приявох на Конкурс то 14. фебруар 2024. року.**

Комисия нє будзе розпатрац:

* нєподполни прияви;
* нєблагочасни прияви;
* нєдошлєбодзени прияви (прияви хтори поднєсли особи хтори нєовласцени и субєкти хтори нє предвидзени зоз конкурсом);
* прияви хтори ше нє одноша на з конкурсом предвидзени наменки;
* прияви хасновательох хтори у предходним периодзе нє оправдали додзелєни средства прейґ финансийних и наративних звитох.

Формулар питальнїку мож превжац **од** **31. януара 2024. року** на урядовей веб-презентациї Покраїнского секретарияту за образованє, предписаня, управу и национални меншини – национални заєднїци: [**www.puma.vojvodina.gov.rs**](http://www.puma.vojvodina.gov.rs/)**.**

Информациї у вязи зоз конкурсом мож достац на телефон: 021/487 40 35, 487 43 30.

|  |  |
| --- | --- |
|  | ПОКРАЇНСКИ СЕКРЕТАР,  Жолт Сакалаш |